Publication: Magyar Közlöny
Issue: MK-2009-188 (Year: 2009, Number: 188)
Era: 2004-2010
Section: 4 A Büntetõ Törvénykönyvrõl szóló 1978. évi IV. törvény 286/A. § (2)–(3) bekezdése.
Paragraph Index: 1080

b) Helyi szintû összefogások elõmozdítása és koordinációja, a Kábítószerügyi Egyeztetõ Fórumok (KEF) fejlesztése – A továbbiakban is szükség van a Kábítószerügyi Egyeztetõ Fórumok mûködtetésére helyi, kerületi, regionális, valamint kistérségi szinten. A különbözõ közigazgatási szinteken mûködõ testületek feladatai és kompetenciakörei értelemszerûen eltérnek. A KEF-ek feladata elsõsorban a Nemzeti Drogstratégia megvalósításáért felelõs helyi szervezetek (pl. önkormányzatok, ellátásszervezéséért felelõs más intézmények) támogatása, az egyes szereplõk közti együttmûködések, egyeztetés fórumának megteremtése. A KEF-ek véleményükkel, javaslataikkal támogatják az integrált addiktológiai ellátási szolgáltatások kialakítását, a különbözõ színtereken zajló prevenciós beavatkozások tervezését, megvalósulásukat, a minõségi standardoknak megfelelõ beavatkozások elterjesztését, elõsegítik a helyi szükségletfelmérések elvégzését. A KEF-ek tevékenységének hatékonyabbá tétele, a fennmaradás és a fejlõdés érdekében mûködésük feltételeit az önkormányzati rendszer fejlesztésével, az önkormányzati feladatok átgondolásával, a helyi egészségpolitikák megvalósításának támogatásával megfelelõ jogszabályi szinten szükséges rögzíteni. – Más intézményi struktúrák kompetenciájára is tekintettel, a stratégiai periódus végére kívánatos elérni, hogy a KEF-ek mûködési feltételeinek lehetõ legjobb kihasználása érdekében az ellátástervezésre vonatkozó szerepüket ki tudják teljesíteni, véleményük, javaslataik jelenjenek meg, és kerüljenek figyelembevételre az érintett intézmények döntéshozatali tevékenysége során.

Source: https://magyarkozlony.hu/hivatalos-lapok/58be964204b2b444b94293a62864329d9e07bf41/dokumentumok/ba1cea02810d82f100d48bb3d898942bf589f978/letoltes